Jabarkan Ciri-ciri dari Stylidium dalam bahasa jawa

Stylidium duwé 200 spèsiès, kang udakara setengahé urip ing Ostrali Kulon. Tetuwuhan iki ngasilaké kelenjar lendir kang ana ing kembangé. Sawisé diteliti kelenjar iku duwéni kandutan ènzim pencernaan. Mula tetuwuhan iki bisa narik wigatiné kèwan, lan mangan kèwan iku. Tetuwuhan iki kagolong karnivora. Salah sawjining spèsiès tetuwuhan iki ya iku Stylidium graminifolium, kang panyebaran spèsiesé amba dhéwé. Tetuwuhan iki awujud tetuwuhan kang kaya ta suket kang duwéni godhong dawané 6-20 cm lan ambané 4 mm. Werna kembangé jambon lan kadhangkala putih, lan duwéni diamèter udakara 10 mm. Kembangé manggon 40 cm sadhuwuré godhong. Kembangé duwéni makutha cacah 5, kang dumadi saka 4 makutha kang duwéni werna kang narik wigati, lan 1 makutha kang manggon ing buriné "pérangan kang obah" kang mbendhol saka gorokan kembang. Pérangan kang obah dumadi saka 2 benang sari kang dadi siji. Pérangan iki manggon ing ing kolom (punjeré kembang). Cacah kembang ing saben lonjoré udakara 10-25. Usum ngembang tetuwuhan iki ing sadi Agustus nganti Novèmber